
Ανακοίνωση – Πρόσκληση
ΘΕΜΑ :«Εκπροσώπηση φιλοζωικών σωματείων και φιλοζωικών οργανώσεων μη κερδοσκοπικού χαρακτήρα στην πενταμελή Έπιτροπή Παρακολούθησης του επιχειρησιακού προγράμματος διαχείρισης αδέσποτων ζώων συντροφιάς και πρόληψης δημιουργίας νέων αδέσποτων ζώων του  Δήμου  Λευκάδας»
Σχετ:  1. Το άρθρο 10 § 8 του Ν.4830/2021 “Νέο πλαίσιο για την ευζωία των ζώων συντροφιάς -Πρόγραμμα “ΑΡΓΟΣ” και λοιπές διατάξεις”.  

      2. Το αρ.πρωτ.:11841/08-02-2024 έγγραφο της Ειδικής Γραμματείας για την προστασία ζώων συντροφιάς του Υπυργείου Εσωτερικών  .

       Σε συνέχεια των ανωτέρω σχετικών, λόγω της ανάληψης καθηκόντων της νέας Δημοτικής Αρχής και προκειμένου να συγκροτηθεί η Πενταμελής Επιτροπή  παρακολούθησης του επιχειρησιακού προγράμματος διαχείρισης αδέσποτων ζώων συντροφιάς και πρόληψης δημιουργίας νέων αδέσποτων ζώων, σας παρακαλούμε μέχρι την Παρασκευή 16 Φεβρουαρίου 2024 να προσκομίσετε στην υπηρεσία μας τα κάτωθι απαραίτητα νομιμοποιητικά  έγγραφα (σύμφωνα με τον Αστικό Κώδικα ):
· Επικυρωμένο αντίγραφο καταστατικού σύστασης καθώς και μεταγενέστερες τυχόν   τροποποιήσεις.

· Πιστοποιητικό από το πρωτοδικείο ότι τα φιλοζωικά σωματεία και οργανώσεις δεν έχουν λυθεί, λειτουργούν νόμιμα και περιλαμβάνουν στους καταστατικούς σκοπούς τους την  προαγωγή της φιλοζωίας ή την φροντίδα και περισυλλογή αδέσποτων ζώων συντροφιάς (εγκύκλιος αριθ. 377/15-06-2022). 

· Απόφαση Πρωτοδικείου με την οποία αναγνωρίστηκε το καταστατικό.

· Αντίγραφο πρακτικού αρχαιρεσιών όπου φαίνεται η νόμιμη εκλογή Δ.Σ.

· Πρακτικό γενικής συνέλευσης για εκλογή Διοικητικού Συμβουλίου

· Πίνακας μελών του Δ.Σ. και πρακτικό Διοικητικού Συμβουλίου κατανομής    αξιωμάτων

· Φωτ/φο βιβλίου Μητρώου Μελών (ενεργά μέλη).
· Τη σύνθεση του εν ενεργεία Διοικητικού συμβουλίου του Σωματείου σας καθώς και στοιχεία επικοινωνίας ( τηλέφωνα επικοινωνίας, e-mail).
· Απόφαση Διοικητικού συμβουλίου για τον ορισμό τακτικού και αναπληρωματικού μέλους του σωματείου σας στην ανωτέρω επιτροπή (τηλέφωνα επικοινωνίας,
· e-mail)
Για τα φιλοζωικά σωματεία και φιλοζωικές οργανώσεις μη κερδοσκοπικού χαρακτήρα τα οποία έχουν εγγραφεί επιτυχώς στο Υπομητρώο των Φιλοζωικών Σωματείων και Οργανώσεων της παρ.23 του άρθρου 2 δεν απαιτείται η προσκόμιση των παραπάνω δικαιολογητικών, παρά μόνο της βεβαίωσης αποδοχής της εγγραφής τους και την Απόφαση Διοικητικού συμβουλίου για τον ορισμό τακτικού και αναπληρωματικού μέλους του σωματείου  στην ανωτέρω επιτροπή (τηλέφωνα επικοινωνίας,e-mail).
Για διευκρινίσεις μπορείτε να απευθύνεστε στο Γραφείο Αγροτικής Παραγωγής  στο τηλέφωνο 2645360582 (κ. Μ. Δρακάτου) . 

